recursal/SuperWikiNEXT-32B huggingface dataset:
**סדרת המשחתות סוג 45** (באנגלית: **Type 45 Destroyer**, מכונה גם מחלקת Daring או D) היא סדרה של שש משחתות שנבנו עבור הצי המלכותי הבריטי.

סדרת המשחתות מיועדת בעיקר ללוחמה נגד מטוסים וטילים, ונועדה להחליף את המשחתות מסדרה 42 (אנ') המיושנת. עלות כל משחתת כמיליארד וחמישים מיליון לירות שטרלינג והיא כוללת כיום שש משחתות המשרתות בצי פני הים של הצי המלכותי בתור כוח המשחתות של הצי המלכותי ומרכיב חשוב ביכולת התקיפה הימית העיקריים של הצי.

מבנה
----

המשחתות פותחו והורכבו על ידי חברת BAE סיסטמס מ"בלוקים" טרומיים שנבנו במספנות שונות. הסוג 45 עוצב באופן שמקטין מאוד את חתימת המכ"ם של המשחתות, כאשר מעט מאוד ציוד נמצא חשוף מחוץ למבנה האוניות. משחתות אלו יוצאות דופן בצי המלכותי גם בכך שעוצבו כדי לאפשר יותר גמישות בשירות של נשים וגברים יחד.

המשחתות כוללות את מערכת ההגנה האווירית PAAMAS (הנקראת בשירות בריטי "צפע ים"), זו מורכבת ממערכות המכ"ם SAMPSON (אנ') ומערכת S1850M המסוגלות לזהות מאות מטרות אוויריות בטווח של עד 400 ק"מ. מבחינת תקיפת מטרות אוויריות, כוללות המשחתות את מערכת השיגור האנכי "סילבר" עם עד 48 טילי אסטר 15 (טווח 1.7 - 30 ק"מ) ואסטר 30 (טווח 3 - 120 ק"מ). בנוסף, המשחתות כוללות שני מערכות שיגור טילי ים-ים הרפון (כל מערכת שיגור עם ארבעה טילים) כנגד מטרות ימיות. חימוש נוסף המותקן על המשחתות כולל תותח ימי 4.5 אינץ' (קוטר 113 מ"מ) סימן 8 תוצרץ BAE עם טווח של 27.5 ק"מ, זוג תותחים אוטומטים נגד מטוסים "אורליקון" 30 מ"מ, זוג מערכות הגנה פלנקס, זוג מקלעי M134 מיניגאן ושישה מקלעי מאג.

בירכתי הספינות ישנו מנחת למסוק ימי עם תא פנימי לאחסון כלי הטיס, הן מסוגלות לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או זוג מסוקי AW159 "ויילדקט" (סיור\לוחמה ימית\חילוץ והצלה). מסוקים אלו מגבירים משמעותית את הגמישות של המשחתות לביצוע מגוון משימות, בנוסף הם מגבירים את יכולות התקיפה והסיור הימי של המשחתות באופן ניכר. המנחת עצמו מסוגל לשמש גם מסוק בואינג CH-47 צ'ינוק לפי הצורך.

אוניות הסדרה
------------

הסדרה כוללת כיום שש משחתות שהורכבו בין השנים 2003–2010 והוכנסו לשירות בהדרגה החל מיולי 2009 ועד קליטת האחרונה שבהן בספטמבר 2013.

| שם | באנגלית | ציון הצי | הושקה | הוכנסה לשירות | הערות |
| --- | --- | --- | --- | --- | --- |
| **אה"מ דארינג** | HMS Daring‏ | D32‏ | 1 בפברואר 2006‏ | 23 ביולי 2009‏ | הספינה הראשונה ועל שמה קרויה הסדרה |
| **אה"מ דונטלס** | HMS Dauntless‏ | D33‏ | 23 בינואר 2007‏ | 3 ביולי 2010‏ | בשירות פעיל |
| **אה"מ דיימונד** | HMS Diamond‏ | D34‏ | 27 בנובמבר 2007‏ | 6 במאי 2011‏ | לוקחת חלק במבצע שומר השגשוג |
| **אה"מ דרגון** | HMS Dragon‏ | D35‏ | 117 בנובמבר 2008‏ | 20 באפריל 2012‏ | בשירות פעיל |
| **אה"מ דפנדר** | HMS Defender‏ | D36‏ | 21 באוקטובר 2009‏ | 21 במרץ 2013‏ | בשירות פעיל |
| **אה"מ דנקן** | HMS Duncan‏ | D37‏ | 11 באוקטובר 2010‏ | 26 בספטמבר 2013‏ | בשירות פעיל |
|

* אה"מ דארינג (D32)אה"מ דארינג (D32)
* אה"מ דונטלס (D33)אה"מ דונטלס (D33)
* אה"מ דיימונד (D34)אה"מ דיימונד (D34)
* אה"מ דפנדר (D36)אה"מ דפנדר (D36)
* אה"מ דנקן (D37)אה"מ דנקן (D37)

ראו גם
------

* המשחתות מסדרת ארלי ברק
* המשחתות מסדרת זומוואלט
* המשחתות מסדרה 55

קישורים חיצוניים
----------------

ויקישיתוף מדיה וקבצים בנושא **המשחתות מסדרה 45** בוויקישיתוף
* סרטון על משחתת סוג 45 באתר היוטיוב "צבא בריטניה חדשות"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407426105171
* LCCN: sh2014100087

 |
**אִסְמאעיל רִיאָן** (בערבית: **إسماعيل ريان**; נולד ב-24 באפריל 1994) הוא כדורגלן ערבי-ישראלי המשחק בעמדת הקשר ההתקפי באיחוד בני שפרעם.

קריירת מועדונים
---------------

ריאן נולד בכאבול, ישראל, למשפחה ערבית-מוסלמית. התחיל את הקריירה שלו במחלקת הנוער של מכבי חיפה. ב-17 במרץ 2012 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק הדרבי מול הפועל חיפה, שהסתיים בתיקו 1–1. בעונת 2012/2013 המשיך לשחק בקבוצת הנוער והיה שותף לדאבל כשכבש 15 שערים בליגה לנוער. בעונה זו גם כבש את שער הבכורה שלו בקבוצה הבוגרת, בניצחון 2–1 נגד עירוני קריית שמונה.

בעונת 2013/2014 צורף לסגל הקבוע של הקבוצה הבוגרת אך לא זכה לדקות משחק רבות, ובפברואר 2014 הושאל להפועל עכו. כבר בהופעת הבכורה שלו בקבוצה הבקיע ובישל בניצחון 4–3 נגד הפועל רמת השרון. בסך הכל כבש עד תום העונה שלושה שערים ב-11 הופעות בליגת העל. באוגוסט 2014 הושאל לבני סכנין. ב-23 בנובמבר 2014 הבקיע את שער הניצחון (1–0) במשחק נגד בית"ר ירושלים. את עונת 2014/2015 סיים ריאן עם ארבעה שערים וארבעה בישולים ב-29 הופעות בליגת העל.

ביוני 2015 חזר ריאן למכבי חיפה, ובעונת 2015/2016 ערך 24 הופעות וכבש שער אחד, וזכה עם הקבוצה בגביע המדינה, לאחר ששותף כמחליף במשחק הגמר, בו גברה חיפה 0–1 על מכבי תל אביב. בעונת 2016/2017 שותף ב-17 משחקי ליגה ולא כבש.

ב-31 ביולי 2017 חתם לשנתיים בעירוני קריית שמונה, ובעונתו הראשונה בקבוצה רשם ארבעה שערים ושלושה בישולים ב-25 הופעות בליגת העל. בעונת 2018/2019 ערך 27 הופעות, כבש ארבעה שערים והוסיף שבעה בישולים.

ב-4 בספטמבר 2020 חתם ריאן במועדון אדאנספור מהליגה הטורקית השנייה.

ב-7 בפברואר 2021 חזר ריאן לבני סכנין וחתם עד לסוף העונה.

ב-2 בנובמבר 2021 חתם בסקציה נס ציונה מהליגה הלאומית. בסיום העונה העפיל עם הקבוצה לליגת העל. ב-21 בספטמבר 2022 חתם בהפועל אום אל-פחם מהליגה הלאומית. ב-1 בפברואר 2023 עבר להפועל רמת גן.ב-17 בדצמבר 2023 חתם באיחוד בני שפרעם.

קריירה בינלאומית
----------------

לזכותו של ריאן ארבעה שערים ב-12 הופעות במדי נבחרת הנוער של ישראל. ב-26 במרץ 2015 ערך את הופעת הבכורה שלו בנבחרת הצעירה עד גיל 21, בניצחון 4–2 על קפריסין עד גיל 21, ובסך הכול ערך במדיה שש הופעות.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  ליגיונר חדש: איסמעיל ריאן חתם באדאנספור, באתר ONE‏, 4 בספטמבר 2020
2. ↑  מיקי שורץ, סכנין הודיעה: איסמאעיל ריאן חתם, באתר ynet, 7 בפברואר 2021
3. ↑  מערכת ספורט היום, יורד ללאומית: איסמעיל ריאן חתם בנס ציונה, באתר ישראל היום, ‏2 בנובמבר 2021
4. ↑  בני ריינה לראשונה אי פעם בליגת העל, גם סקציה נס ציונה עלתה, באתר וואלה!‏, 6 במאי 2022
5. ↑  השאלות/החלפות/שחרורים של הפועל רמת גן, באתר ההתאחדות לכדורגל בישראל
**אהרון ברנזון** (נולד ב-8 בנובמבר 1948) כיהן כראש מועצת ראש פינה בין השנים 1993–2000.

ביוגרפיה
--------

ברנזון נולד בכפר גלעדי, שבגליל העליון למלכה ולאברהם ברנזון. אביו היה פעיל עלייה. המשפחה הגיעה לכפר גלעדי מקיבוץ דפנה בעקבות הפילוג בתנועה הקיבוצית. לברנזון שתי אחיות ואח - המפיק אמנון ברנזון.

בין השנים 1966–1975 שירת בצה"ל בשירות סדיר וקבע. בתחילת השירות שירת בסיירת אגוז וסיים כסגן מפקד פלוגה. בהמשך התנדב לחיל האוויר וסיים קורס טיס ב-1971, ושירת בסדיר ומילואים כטייס קרב ומדריך טיסה עד שנת 2001.

ברנזון השלים תואר ראשון בפסיכולוגיה באוניברסיטת חיפה (מחזור 1982), תואר שני במינהל ציבורי באוניברסיטת הרווארד, במסגרת תוכנית קרן וקסנר למצטייני השירות הציבורי מכל העולם (מחזור 1991) ותואר שני נוסף במינהל עסקים מאוניברסיטת חיפה (מחזור 2005).

ברנזון נשוי לנעה ואב לשישה. מתגורר בראש פינה משנת 1979.

### פוליטיקה

בשנת 1988 הקים אהרון ברנזון, יחד עם חבריו את סיעת **גיא אוני** במושבה ראש פנה, אשר התמודדה בבחירות המוניציפליות באותה שנה, ומאז ועד היום היא שותפה במועצה המקומית במושבה.

בשנת 1993 נבחר ברנזון לכהן כראש המועצה ראש פינה מטעם סיעת גיא אוני ומילא את התפקיד עד דצמבר 2000 אז אולץ לסיים את תפקידו עקב ניהול עסקים פרטיים בחו"ל. בשנת 2013 הוא ניסה לחזור ולהיבחר לראשות המועצה, אך לא הצליח. הוא מתמודד על התפקיד גם בבחירות 2018.

במסגרת כהונתו נתן דגש על שימור אתרי ראש פנה, צביונה ומורשתה, על איכות החינוך והרחבת אפשרויות הדיור. הוא עסק כמו קודמו לתפקיד, בבניית מוסדות חדשים במושבה, לצד שיחזור ושימור מוסדות ישנים ומבנים היסטוריים.

### ניסיון מקצועי אחר

ברנזון עבד בסקטורים הממשלתי, המוניציפלי והפרטי בתפקידים הבאים:

* מנכ"ל החברה לפיתוח כפר ורדים - מינהל מקרקעי ישראל.
* סמנכ"ל וטייס ריסוס עונתי - "כים ניר".
* פרויקטור מטעם משרד הפנים להקמת תאגידי מים וביוב.
* פרויקטור מטעם אנ"א להפיכת מבנה בית הספר העתיק ע"ש וילקומיץ של ראש פינה לבית הארחה של איגוד האכסניות לישראל.

בנוסף, כיהן ברנזון בראשות הדירקטוריונים הבאים: פארק התעשייה צח"ר, חברת צח"ר תשתיות זורמות, שותפות 2000 והיה חבר המועצה הארצית לתכנון ובנייה.

לקח חלק במועצת המנהלים של "עמותת מפנה" לטיפול בילדים אוטיסטים והיה חבר מועצת המנהלים וסייע בפיתוח משאבים בהתנדבות ב"הוספיס גליל עליון".

קישורים חיצוניים
----------------

* אתר למנויים בלבד אמיתי זיו, רוח המקום או רוח הזמן? הקרב על זהותה של ראש פינה, באתר TheMarker‏, 18 בספטמבר 2013

הערות שוליים
------------

1. ↑  אהרון ברנזון מתמודד לראשות המושבה ראש פינה, חדר חדשות צפון, 2013
2. 1 2  דוד הכהן, ‏פנינה בכל פינה, באתר גלובס, 28 במאי 2000
3. ↑  מתוך ריאיון עם אחיו סיפור חייו של המפיק אמנון ברנזון, אלי אלון, זמרקר
4. ↑  ברנזון הכריז:" אני מתמודד לראשות המועצה בראש פינה", 21 בינואר 2018, באתר חדש בגליל.
הרב **ישראל משה רוזנפלד** (נולד בי"א בטבת תשי"ג, 29 בדצמבר 1952) הוא האדמו"ר מדאראג (קרי: דוֹרוֹג).

תולדותיו
--------

נולד בישראל לשמואל וחנה לאה רוזנפלד, ילידי הונגריה שעלו לישראל ב-1949. אביו היה חסיד בעלזא, ובעל משרד להנהלת חשבונות. אמו היא צאצאית של הרב שמואל פרנקל האדמו"ר מדאראג, מחבר הספר "אמרי שפר".

לאחר נישואיו שימש ראש חבורה בישיבת טשיבין ואחר כך משגיח בישיבת מחנה אברהם-חוג חת"ם סופר בבני ברק, בראשות הרב יצחק שלמה אונגר. בשנות ה-90 פרש מהישיבה.

חסידות דאראג
------------

כשלוש שנים לאחר שפרש מתפקידו בישיבת מחנה אברהם, הקים[דרושה הבהרה] חצר חסידית על שם הרב שמואל פרנקל, שכאמור הוא מצאצאיו, והוכתר על ידי דודו הרב משה ובר לאדמו"ר מדאראג.

הקמת החצר, לוותה בביקורת מצד העולם החסידי מכמה סיבות עיקריות: האחת בעולם החסידי מקובל כי חסידות עוברת בירושה מאדמו"ר לבנו או במקרים מיוחדים לחתנו או לנכדו, נדיר שאדם פותח חסידות יש מאין. הסיבה השנייה והבולטת יותר היא כי רוב החסידים שהצטרפו אליה, היו חסידים צעירים שמשפחתם השתייכה לחסידות אחרת ובחסידויות המקוריות ובמשפחות הושמעה ביקורת רבה על נטישת החסידות וההצטרפות לחסידות חדשה. סיבה נוספת הייתה עקב העובדה שחסידיו הצעירים כולם, היו תלמידיו לשעבר מישיבת מחנה אברהם שבה כאמור היה משגיח ולא ראש הישיבה ומעריציו היו חלק נכבד מהתלמידים. תקופה קצרה אחרי שהם עזבו את הישיבה נאלץ הרב יצחק שלמה אונגר שהיה מהרבנים המוערכים לסגור את הישיבה בשברון לב. עם השנים שככה הביקורת.

### מוסדות החסידות

מרכז החסידות והישיבה ממוקמים ברחוב רבי יצחק נפחא בבני ברק. מוסדות החסידות כוללים תלמוד תורה, ישיבה קטנה, ישיבה גדולה, כוללים ומפעלי צדקה וחסד.

"המכון להוצאת ספרים דאראג" מוציא לאור חוברות עם דברי התורה של האדמו"ר, המקובצות לשני ספרים מדי שנה. בנוסף מוציא המכון עלון שבועי בשם "ישקו העדרים" וכן חוברת ללימוד יומי של הלכות שמירת הלשון היוצאת מדי חודש. המכון הוציא לאור ספר בשם "רבינו הקדוש מדאראג" על האדמו"ר רבי שמואל פרנקל וכן הדפיס את ספרו "אמרי שפר" בשני כרכים.

### חסידות דאראג בעבר

רבי שמואל פרנקל (ה' בניסן תקע"ה - ט"ו בחשוון תרמ"ב), תלמידו של רבי חיים מצאנז, כיהן כרב ואדמו"ר בקאמאד (הונגרית: Komádi) ובדאראג שבהונגריה. חיבר את הספר "אמרי שפר" על התורה.

חתנו, רבי זאב ציטרון (תרי"ז - ט"ז בניסן תרפ"ז) מילא את מקומו ברבנות, ומשנת תרמ"ד שימש כרב וראש ישיבה בדאראג. חיבר את הספר אגדות מהרז"צ.

חיים אישיים
-----------

לאדמו"ר שבעה ילדים. בנו הגדול הרב צבי אשר הוא משפיע בחצר
.

לקריאה נוספת
------------

* מאיר הלחמי, **תולדות החסידות בארץ ישראל**, כרך 2, הוצאת ספריית בית אל[דרושה הבהרה]

קישורים חיצוניים
----------------

* שלושה ימי התעלות במחיצת האדמו"ר מדאראג שליט"א, אתר טוג
* דארג בחברון: טיש במערת המכפלה, באתר כיכר השבת, 20 באפריל 2009
* צאן קדשים בדאראג: הרבי חילק פעקלאך לילדים, באתר בחדרי חרדים, 6 באוקטובר 2015

הערות שוליים
------------

1. ↑  אחרי חצי יובל: הרבי שהיה למשגיח והקים אימפריה נחשף לראשונה, באתר בחדרי חרדים, 17 באוקטובר 2019
2. ↑  יצחק אלפסי, **החסידות**, עמ' 215  
 הגה"ק רבי שמואל פרענקעל זצ"ל אב"ד דאראג
3. ↑  משה ויסברג, תיעוד ענק: החתונה הגדולה בחצרות דאראג - אמשינוב, באתר כל רגע
**"קריקטוריסטים למען שלום"** (באנגלית: **Cartooning for Peace**, בצרפתית: **Dessins pour la Paix**) היא עמותה בינלאומית של קריקטוריסטים שהוקמה בצרפת בשנת 2006.

הקמת העמותה
-----------

ב-16 באוקטובר 2006, לאחר פרשת קריקטורות מוחמד, התקיים במטה האומות המאוחדות בניו יורק מפגש תחת הכותרת "להתיר את חוסר הסובלנות" בין קופי אנאן, מזכ"ל האו"ם, לבין פלאנטו, עיתונאי וקריקטוריסט בעיתון הצרפתי לה מונד. במפגש השתתפו 12 קריקטוריסטים מרחבי העולם. כתוצאה מהמפגש הוקמה העמותה **"קריקטוריסטים למען שלום"** שמטרתה היא קידום ההבנה והכבוד ההדדי בין בני דתות ותרבויות שונות, תוך שימוש בקריקטורות כביטוי לשפה אוניברסלית. מאז הקמתה בשנת 2006 ארגנה העמותה תערוכות ומפגשים רבים. העמותה נרשמה באופן רשמי בצרפת במאי 2008.

העמותה מורכבת משלושה ארגונים:

* ארגון האם בפריז, המורכב מקריקטוריסטים המתווים את הקו האמנותי ומנהלים את פעילויות העמותה.
* "קריקטוריסטים למען שלום (אטלנטה)", שלוחה של העמותה באטלנטה, ג'ורג'יה, ארצות הברית.
* "קריקטוריסטים למען שלום (ז'נבה)", הזרוע הפיננסית של העמותה, הנהנית ממימון של משרד החוץ השווייצרי ושל האו"ם.

פעילות
------

עמותת "קריקטוריסטים למען שלום" מארגנת תערוכות של קריקטורות בהן נפגשים קריקטוריסטים ואמנים ממדינות שונות עם הציבור הרחב, על מנת לקדם את רעיונות חופש הביטוי וההכרה בעבודתם העיתונאית של הקריקטוריסטים.

העמותה מספקת תמיכה והדרכה לקריקטוריסטים. כמו כן היא שמה לה למטרה לספק הגנה וסיוע משפטי לקריקטוריסטים באזורי מצוקה.

חברי העמותה
-----------

בעמותה חברים יותר מ-100 קריקטוריסטים ממגוון מדינות, דתות וגישות פוליטיות. משרדי העמותה נמצאים במערכת העיתון "לה מונד" בפריז.

בין חברי העמותה נמנים הקריקטוריסטים הישראלים אורי פינק, מישל קישקה, אבי כץ ושי צ'רקה, וכן רענן לוריא.

אירועים
-------

העמותה ארגנה עשרות מפגשים של קריקטוריסטים ברחבי העולם.

העמותה מארגנת תערוכות ציור וקריקטורות, לרוב מלוות בהרצאות של אמנים אורחים. בתערוכות מוצגות קריקטורות על נושאים פוליטיים כגון סכסוכים אלימים בעולם, איכות הסביבה, זכויות האדם, פערים כלכליים, צנזורה ואיסורים, עונש מוות במקומות שונים בעולם, זכויות הילד ועוד.

איורי "קריקטוריסטים למען שלום" מוצגים בתצוגת הקבע של "אגף השלום" של מוזיאון קאן, שהוקם לאחר מלחמת העולם השנייה. מדי שנה המוזיאון גם מארגן מפגש של פעילי העמותה עם אנשי ציבור שונים.

בחודש נובמבר 2013 הארגון "עיתונאים ללא גבולות" פרסם אלבום ובו 100 קריקטורות של אמני העמותה.

הפרס על שם אונורה דומייה
------------------------

החל משנת 2010 מעניקה העמותה פרס כספי על שם האמן אונורה דומייה. הפרס ניתן לקריקטוריסט הראוי להערכה על פרסום יצירותיו במדינה שבה הוא פועל.

בשנת 2011 זכתה בפרס האמנית הסינית שיה ליצ'ואן, ובשנת 2012 התוניסאית נדיה חיארי.

קישורים חיצוניים
----------------

* 

* אתר האינטרנט הרשמי של קריקטוריסטים למען שלום (בצרפתית)

* אתר האינטרנט הרשמי של קריקטוריסטים למען שלום (באנגלית)
* אתר למנויים בלבד רוני בר, למה המאייר של "לה מונד" לא יצייר את מוחמד, באתר הארץ, 17 בפברואר 2015
* קריקטוריסטים למען שלום, ברשת החברתית פייסבוק

* קריקטוריסטים למען שלום, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16111382m (data)
* GND: 1171380313
* ISNI: 0000 0004 9530 0072
* LCCN: no2019112131
* RERO: 02-A020174040
* SUDOC: 155908383
* VIAF: 156424349
* WorldCat: lccn-no2019112131

 |
**קריסטן ולקר** (באנגלית: **Kristen Welker**; נולדה ב-1 ביולי 1976) היא כתבת טלוויזיה אמריקאית שעובדת ברשת NBC. היא משמשת ככתבת הבית הלבן באמצע השבוע, ומגישה את מהדורת השבת של התכנית 'Today' לצד פיטר אלכסנדר.

ראשית חייה
----------

ולקר היא בתם של הארווי וג'ולי ולקר. אביה מהנדס, ואמה סוכנת נדל"ן. אביה של ולקר הוא אמריקאי לבן, ואמה אפרו-אמריקאית. היא למדה במכללת הרווארד, וסיימה ב-1998 עם תואר ראשון באמנויות. בהרווארד היא למדה היסטוריה וסיימה את לימודיה בהצטיינות. ולקר גם התמחתה בתוכנית 'Today' בשנת 1997.

קריירה
------

ולקר עבדה תחילה בערוצים המסונפים לרשת ABC. בשנת 2005 הצטרפה לשלוחת NBC בפילדלפיה, שם שמשה כתבת ומגישה בסופי-שבוע. בשנת 2010 הצטרפה ל-NBC News ככתבת, וב-2011 הפכה לכתבת הבית הלבן מטעם הרשת.

ולקר מייצגת את MSNBC בתדרוכי העיתונות היומיים בבית הלבן, וכן מדווחת בשידור חי על תוכניות שונות בערוץ. לעיתים גם מלאה את מקומם של מגישי תוכניות. ב-ינואר 2020 הודיעה NBC כי ולקר תהפוך למגישה קבועה במהדורת השבת של התוכנית 'Today' לצדו של פיטר אלכסנדר. לראשונה הופיעה ולקר כמגישה ב-11 בינואר 2020.

ב-2 בספטמבר 2020 הודיעה הוועדה המארגנת את העימותים הנשיאותיים כי ולקר תנהל עימות נשיאותי בין דונלד טראמפ לג'ו ביידן. העימות היה מיועד להיות השלישי בסדרת עימותי הבחירות לנשיאות ארצות הברית 2020 אך בעקבות הידבקותו של טראמפ בנגיף הקורונה בוטל העימות השני והעימות האחרון התקיים ב-22 באוקטובר בנאשוויל, טנסי בהגשתה.

חיים אישיים
-----------

ולקר נשואה לג'ון יוז, מנהל שיווק. השניים נישאו ב-4 במרץ 2017 בפילדלפיה.

קישורים חיצוניים
----------------

ויקישיתוף מדיה וקבצים בנושא **קריסטן ולקר** בוויקישיתוף
* קריסטן ולקר, ברשת החברתית אקס (טוויטר)

הערות שוליים
------------

1. ↑  Once a TODAY Intern, Kristen Welker Now Anchors Weekend TODAY באתר nbcboston
2. ↑  Kristen Welker, co-anchor, Weekend TODAY and NBC News White House correspondent באתר Today
3. ↑  Trump-Biden Debates: 3 Matchups, With Solo Moderators באתר הניו יורק טיימס
4. ↑  For NBC’s Kristen Welker, Love Took Its Time באתר הניו יורק טיימס

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2019140352
* VIAF: 8350156990999861180008
* WorldCat: lccn-no2019140352

 |
**תֵּיקוּ** (מארמית: תֵּקוּ – תַּעֲמֹד) הוא מצב של אי-הכרעה.

בתלמוד ובהלכה
-------------

**תיקו** הוא מונח תלמודי המורה על סיום דיון באי־הכרעה בין אמוראים או תנאים כאשר לא ניתן לענות תשובה על השאלה באופן מוחלט (לעומת "קשיא" שמסמל שאין כל תירוץ לַקּוּשְׁיָא). מקור הביטוי אינו ידוע אך ההשערה היא שהמילה "תיקו" היא נוסח קצר למילה הארמית "**תיקום**", שמשמעותה "תעמוד", כלומר: תעמוד השאלה ולא תוכרע. במידה מסוימת, מקביל המונח **תיקו** למונח אפוכה בפילוסופיה היוונית, ובייחוד לסופם של הרבה מהדיאלוגים האפלטוניים.

בנוסף, המילה נדרשת כראשי תיבות של: "**ת**שבי **י**תרץ **ק**ושיות **ו**בעיות". שמשמעותן: השאלה תעמוד ותישאר עד לעתיד לבוא שאז יבוא תשבי (אליהו הנביא), והוא יתרץ את הקושיא. (גם המקור לראשי תיבות אלו אינו ידוע).

סוגיה הלכתית שהוכרעה בתיקו מוכרעת לפי דיני ספיקות, כלומר במקום שמדובר על דין דרבנן ההכרעה היא כדברי הַמֵּקֵל כיוון שספק דרבנן לקולא, ואילו במקרה שבו מובא תיקו בדין דאורייתא ההכרעה היא כדברי המחמיר כיוון שספק דאורייתא לחומרא. בדיני ממונות אין מחייבים את הנתבע ומעמידים ממון בחזקת בעליו מדין המוציא מחברו עליו הראיה.").

  

משמעות נוספת ל"תיקו": הביטוי תיקו נכתב על ידי "עורך הגמרא" כדי ללמדנו שבהכרח אין פתרון אחר. לעומת הביטוי "קשיא" שמלמדנו שניתן לפתור את ה"קשיא" בכל דור (על פי ה"ים של שלמה").

המושג מובא בתלמוד יותר מ-300 פעמים.

בעברית המודרנית
---------------

תיקו במשחקים תחרותיים הוא מצב שבו משחק מסתיים בשוויון או ללא הכרעה לאחד הצדדים.

במשחקי הליגות הישראליות בכדורגל (כמו גם במדינות רבות ברחבי העולם) ניתנת נקודה אחת לכל קבוצה עבור תיקו, לעומת 3 נקודות למנצחת ו-0 למפסידה. בעבר ניתנו 2 נקודות לניצחון, ושיטת ניקוד זו עדיין נהוגה בכדוריד ובהוקי קרח.

בשחמט ניתנת עבור תיקו חצי נקודה לשני השחקנים, בעוד שניצחון מקנה לרוב נקודה, ואילו הפסד – 0 נקודות.

בכדורסל אין מצב של תיקו. במקרה של שוויון בתום הזמן הרגיל, משחקים עוד 5 דקות של הארכה, ואם עדיין יש שוויון – משחקים עוד הארכות עד שמושגת הכרעה. במספר מקרים מצומצם מאוד קרה שבכל זאת משחק כדורסל הסתיים בשוויון.

בהימורי הטוטו והווינר מיוצג תיקו באות X.

בקרבות גלדיאטורים לא היה נהוג מצב של תיקו, אך בקרב בין ורוס ופריסקוס הכריז טיטוס באופן חריג על תיקו.

ראו גם
------

| מיזמי קרן ויקימדיה |
| --- |
| ויקימילון ערך מילוני בוויקימילון: **תיקו** |
| ויקישיתוף תמונות ומדיה בוויקישיתוף: **תיקו** |

* יהא מונח עד שיבוא אליהו
* תיקו מקסיקני

קישורים חיצוניים
----------------

* "תֵּיקוּ", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק י, עמוד 256, באתר היברובוקס
* פרשנים שונים על המילה תיקו בתלמוד, באתר פורטל הדף היומי
* תיקו, באתר MathWorld (באנגלית)

הערות שוליים
------------

1. ↑  ראשי התיבות האלו מופיעים אצל רבי אליהו בחור בספרו התשבי (ערך "תיק"), שם הוא כותב עליהם "והוא פירוש של הבל".
2. ↑  תוספות בבא קמא סב עמוד א
3. ↑  ים של שלמה בבא קמא פרק ב' סימן ה'
4. ↑  איתי שנקמן ודנה סידי, ירושלים ניצחה 146:151 את אשקלון לאחר שש הארכות, באתר ynet, 4 באפריל 2007
**שמעון** היה יהודי מתייוון בתקופת בית שני ומרד החשמונאים, שלפי ספר מקבים ב׳, שימש כנגיד בית המקדש.

ייחוסו
------

על פי הנוסחים היווניים של ספר מקבים ב׳, שמעון, ואחיו מנלאוס, היו משבט בנימין, אולם רוב החוקרים המודרניים טוענים כי יחוס זה הוא טעות, ולמעשה הם היו שייכים למשפחת כהנים מתיוונת ממשמרת בילגה, על פי הנוסח הלטיני של הספר. פירוט על מוצאם נמצא בערך על מנלאוס.

קורות חייו
----------

שמעון היה ביריבות עם חוניו השלישי ששימש ככהן הגדול. שמעון רצה להימנות למשרת אגרונומוס (מפקח על השווקים), אך חוניו סירב להעניק לו את התפקיד, בשל כך החליט שמעון לסכסך בין חוניו לשליטים הסלאוקים, והלשין לאפולוניוס, הנציב הסלאוקי, על אוצרות וכספים שכביכול מוחבאים בבית־המקדש. אפולוניוס העביר את הבשורה למלך סלאוקוס הרביעי, שציווה את שרו הבכיר הליודורוס לצאת לירושלים ולהחרים את אוצרות בית המקדש. הליודורוס נכשל בזאת, וחזר לאנטיוכיה בידיים ריקות. ספר מקבים ב׳ תולה אירוע זה בהתערבות אלוהית נסית שמנעה מהליודורוס מלבצע משימתו.

למרות שתחבולה זו לא הצליחה, שמעון המשיך במזימתו והאשים באוזני השלטון הסלאוקי את חוניו בכישלונו של הליודורוס. כמו כן, טען שחוניו שואף לבגוד בסלאוקים ולמשול על הארץ. בירושלים פרצו מהומות ומריבות בין תומכי חוניו לנאמני שמעון, וחוניו יצא לפייס את המלך, לספר גרסתו, ולבקשו להרחיק את שמעון, שגורם למריבות אחים. לצרתו של חוניו, באותה תקופה מת סלאוקוס הרביעי, ותחתיו עלה לשלטון אנטיוכוס אפיפנס, שציווה לעצור אותו. ככל הנראה כי חוניו נטה לטובת בית תלמי.

אחיו המתיוון של חוניו, יאסון (שמו העברי יהושע), שחפץ במשרת הכהן הגדול, ניצל את ההזדמנות וקנה בשוחד את המשרה מאנטיוכוס. כמו כן הוא שאף להפוך את ירושלים לפוליס הלניסטית, ייסד בה גימנסיון ואפביון (מוסדות חינוך יווניים), וכן החליף את החוקה היהודית. כשלוש שנים לאחר מכן, יאסון הודח מתפקידו לאחר שמנלאוס, אחי שמעון דלעיל, בגד בו והציע לאנטיוכוס סכום כסף גדול יותר עבור הכהונה. התהפוכות הרבות באותה תקופה נלוו במאבקים פנימיים קשים בתוך העם, שהובילו בסופו של דבר לגזירות אנטיוכוס ולמרד החשמונאים.

ראו גם
------

* התקופה ההלניסטית בארץ ישראל

קישורים חיצוניים
----------------

* **ספר מקבים ב׳: מבוא, תרגום ופירוש** – דניאל שוורץ, ירושלים תשס"ה 2004 (סדרת "בין מקרא למשנה", הוצאת יד יצחק בן־צבי). מתוך אתר "כותר".

הערות שוליים
------------

1. 1 2  "ובימים ההם היה שומר הבית בירושלים ושמו שמעון למטה בנימין" (מקבים ב׳, פרק ג׳, ד׳)
2. ↑  "מנלאוס, אחי שמעון האמור" (מקבים ב׳, פרק ד׳, כ״ג)
3. ↑  כך ע״פ הנוסח הלטיני הישן: de tribu Balgea, "משבט בלגה". שוורץ, דניאל. *ספר מקבים ב׳*, עמ׳ 64, וכן עמ׳ 103 בהערה על המקום.
4. ↑  לטענת חוניו, מדובר בכספי פיקדונות למחיית אלמנות ויתומים, וכן בחלק מפיקדונו של הורקנוס לבית טוביה.
5. ↑  לפי מקבים ב׳, פרק ג׳, כ״ד–כ״ז, כאשר הליודורוס ואנשיו רצו לבצע זממם, נראה אליהם פרש בעל שריון זהב, שהסתער על הליודורוס, וכן שני צעירים, שנרמז שהיו מלאכים, שהיכוהו נמרצות. אם אכן מדובר בתיאור שמבוסס על אירוע אמיתי, ההשערה היא שהיה מדובר במארב מתוכנן של המתנגדים לבזיזת המקדש.
6. ↑  מקבים ב׳, פרק ד׳, ז׳–י״ז. לפי הנאמר שם, המצב הגיע לכך שכוהני המקדש זלזלו בעבודות המזבח, ובמקומם ערכו תחרויות היאבקות וזריקת דיסקוס.
פקסימיליית ידית ועליה הכתובת "גבען גדר אמר[י]/הו"
**חרסי גִּבְעוֹן** הם קבוצה של 61 ידיות של קנקני יין, שעליהן כתובות בעברית, אשר נמצאו בשפכים שסתמו את מפעל המים הקדום בתל גבעון שבבנימין.

הכתובות מתוארכות למאה השישית לפני הספירה, ומוזכרים בהן בכתיב חסר שמות שונים של יישובים, משפחות ואנשים מסביבת העיר המקראית גִּבְעוֹן, ובהם שמה של גבעון עצמה, באופן שחיזק את זיהוי התל שבכפר אלג'יב עם גבעון המקראית.

בין שמות האנשים הנזכרים בחרסים מופיעים "עזריהו", "אמריהו", "חנניהו" ו"נרא" (צורה מקוצרת של "נריהו", כאשר "נר" היה אחד מראשי שבט בנימין).

בכתובות רבות מבין החרסים נזכר לצד שמה של "גבען" השם "גדר" (בכתיב מלא – גְדוֹר). שם זה נזכר בתנ"ך הן כשמו של אחד מראשי שבט בנימין, והן כשם יישוב בנחלת שבט בנימין. שם קדום זה השתמר בשם ח'רבת אל־ג'דירה שמדרום־מזרח לתל גבעון, הבנוי על תל עתיקות.

כתובות נבחרות
-------------

> 
> גבענ.גדר.עזריהו
> 
> 
> 
> 

> 
> גבענגדראמריהו
> 
> 
> 
> 

> 
> גבענ.דמלא.שבאל
> 
> 
> 
> 

> 
> חנניהו.נרא
> 
> 
> 
> 

> 
> גבענלגדרלחננ[יהו]
> 
> 
> 
> 

> 
> גבענ.גדרחנניהונרא
> 
> 
> 
>

הערות שוליים
------------

1. ↑  ספר דברי הימים א', פרק ח', פסוק ל"א; ספר דברי הימים א', פרק ט', פסוק ל"ז.
2. ↑  ספר דברי הימים א', פרק י"ב, פסוק ח'.
3. ↑  על פי שמואל אחיטוב, **אסופת כתובות עבריות**, הוצאת מוסד ביאליק, 1992, עמ' 111-108.
**תכנון מנגנונים אלגוריתמי** הוא תחום מחקר בתורת המשחקים האלגוריתמית, החוקר מושגי פתרון עבור משחקים שבהם:

* ישנו מתכנן למשחק, שבונה את מבנה המשחק וכלליו
* המתכנן מעוניין בתוצאת המשחק

משחקים אלה מוגדרים כ"מנגנונים", ותכנונם נחקר כבר שנים רבות, ואף זכה לפרס נובל לכלכלה. תכנון המנגנונים האלגוריתמי בא לבדוק כיצד והאם ניתן לתכנן משחקים כאלו בכלים החישוביים העומדים לרשותנו. בעיות שימושיות רבות ניתנות למידול כמנגנונים (למשל מכרזים מקוונים ופרסום מקוון) ועל כן תכנון מגנונים אלגוריתמי הוא כלי שימושי בתחומים אלה.

מאפייני התחום
-------------

### תכנון מנגנונים קלאסי

תכנון מנגנונים קלאסי הוא תחום בכלכלה המנתח מצבים כלכליים בהם גורם מעוניין להקצות משאבים בין שחקנים אסטרטגיים כך שתועלת החברתית תהיה מקסימלית. תחום זה נחקר שנים רבות ואף הגיע לתוצאות, אך במנותק מהשימוש המעשי, כלומר מהיכולת לממש למעשה את העקרונות במנגנונים קיימים. את האספקט הזה משלים תכנון המנגנונים האלגוריתמי

### עקרונות תכנון מנגנונים אלגוריתמי

תכנון מנגנונים אלגוריתמי שונה מתכנון מנגנונים כלכלי קלאסי בכמה היבטים:

* תכנון מנגנונים אלגוריתמי מנתח משחקים מנקודת המבט של מדעי המחשב, ומשתמש במושגי הניתוח החישוביים. כך למשל, תכנון מנגנונים אלגוריתמי מנתח את מן הריצה הגרוע ביותר ואת יחס הקירוב של מנגנון, בניגוד לתכנון מנגנונים קלאסי שעושה שימוש רב בהנחות הסתברותיות על התנהגות הסוכנים.
* בתכנון מנגנונים אלגוריתמי מייחסים חשיבות מרכזית לשיקולי יעילות ביצוע האלגוריתם וסיבוכיותו, שיקולים מרכזיים בעולם התכנון האלגוריתמי אך זרים לעולם תכנון המנגנונים הקלאסי. כך, מנגנון שלא ניתן יהיה ליישמו בזמן פולינומי לא ייחשב לפתרון בר קיימא. שיקולים כאלה פוסלים לעיתים קרובות מנגנונים קלאסיים נפוצים; כך למשל, מכרז Vickrey-Clarke-Groves, שהוא מנגנון קלאסי נפוץ, יפסל כמנגנון ישים לעיתים מסיבות חישוביות.

שימושים מעשיים
--------------

תכנון מנגנונים אלגוריתמי הוא כלי מרכזי בניהול של מכרזים (ובפרט, מכרזים קומבינטורים) במדינות שונות. הדוגמה הטובה ביותר לכך היא ניהול הקצאת תדרים למפעילים סלולריים, מכרזים שנוהלו בשיטות של ניהול מכרזים אלגוריתמי בארצות הברית, בריטניה וניו זילנד.

לקריאה נוספת
------------

* Nisan, Noam; Amir Ronen (2001). "Algorithmic mechanism design". Games and Economic Behavior (35): 166–196. ניתן גם להורדה כאן.
* Nisan, N. Roughgarden, T. Tardos, E. Vazirani, V . *Algorithmic Game Theory*. Cambridge University Press, 2007. עותק מקוון, פרקים 9-16.

קישורים חיצוניים
----------------

* נועם ניסן, הרצאה על עריכת מנגנונים אלגוריתמית(הקישור אינו פעיל), במסגרת "google TechTalks"
**טורניר אמצע העונה של ה-NBA** (באנגלית: **NBA In-Season Tournament**), המכונה גם **גביע ה-NBA** (באנגלית: **NBA Cup**), הוא טורניר כדורסל שנתי בהשתתפות קבוצות ליגת ה-NBA. טורניר אמצע העונה 2023 היה הראשון, והתקיים בחודשים נובמבר ודצמבר 2023, תוך כדי עונת 2023/2024. הזוכה הראשונה והנוכחית בטורניר היא לוס אנג'לס לייקרס. הטורניר מתקיים בפורמט דומה לזה של גביע הנציבה של ה-WNBA (אנ') בליגת ה-WNBA המקבילה.

רקע
---

ב-1 באפריל 2023 נחתם הסכם קיבוצי חדש בין ארגון שחקני ה-NBA לליגה, וזה כלל ייסוד טורניר אמצע עונה, פרויקט שעלה מדיווחים לא רשמיים לאורך השנים. ב-8 ביולי פרסמה הליגה רשמית את כללי התחרות ואת הגרלת הבתים לטורניר 2023.

פורמט
-----

הטורניר יתקיים בשני שלבים - שלב בתים ושלב נוקאאוט (פלייאוף). בשלב הבתים יחולקו הקבוצות לשישה בתים בני חמש קבוצות, שלושה בתים בכל אזור. הבתים, שיקבעו בהגרלה ללא קשר למבנה הבתים הרגיל של ה-NBA, יורכבו מחמישה דרגים בני שלוש קבוצות לפי מאזני הקבוצות בעונת המשחקים הקודמת. בשלב זה כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי. באותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר.

שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן. המנצחות יעפילו לפיינל פור. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט.

תוצאות הגמרים
-------------

| עונה | זוכה | תוצאה | סגנית | MVP |
| --- | --- | --- | --- | --- |
| 2023 | **לוס אנג'לס לייקרס** | 123–109 | אינדיאנה פייסרס | ארצות הבריתארצות הברית לברון ג'יימס |

קישורים חיצוניים
----------------

* 2023 In-Season Tournament: Results of group drawing, באתר ה-NBA (באנגלית)
* In-Season Tournament 101: Rules, format and how it works באתר ה-NBA (באנגלית)

הערות שוליים
------------

1. 1 2  שחר שוויד, טורניר הגביע החדש של ה-NBA, באתר כאן – תאגיד השידור הישראלי, 9 ביולי 2023
2. 1 2  2023 In-Season Tournament: Results of group drawing, NBA.com (באנגלית)
3. ↑  בפעם הראשונה: טורניר אמצע עונה ב-NBA, באתר ONE‏, 1 באפריל 2023
4. ↑  ב-NBA שוקלים: גביע לצד הליגה, באתר ynet, 19 במרץ 2018
5. ↑  דיווח: ה-NBA בדרך לקיום טורניר אמצע עונה, באתר ערוץ הספורט, 25 בדצמבר 2021
6. ↑  בדרך לשינוי? הפורמט לטורניר גביע ב-NBA, באתר ערוץ הספורט, 9 בספטמבר 2022
7. 1 2 3  In-Season Tournament 101: Rules, format and how it works, NBA.com (באנגלית)
**ג'ניפר רובין** (באנגלית: **Jennifer Rubin**) היא פובליציסטית יהודייה-אמריקאית, בעלת טור ובלוג ב"וושינגטון פוסט", שבו שוטחת את דעותיה מנקודת השקפה שמרנית. עם זאת, לאחר היבחרו של דונלד טראמפ בפריימריז הרפובליקניים ולנשיאות, הפכה רובין למבקרת בולטת שלו.

קורות חיים
----------

רובין (במקור גלייזר) נולדה בפרבר של פילדלפיה. ב-1968 עברה עם משפחתה לקליפורניה. היא סיימה לימודי משפטים באוניברסיטת קליפורניה בברקלי ועבדה כעורכת דין בלוס אנג'לס במשך כ-20 שנה. ב-2007 היא החלה לכתוב טורי דעה בירחון קומנטרי ובלטה בחריפותה ובכתיבתה הפרובוקטיבית. טוריה התפרסמו גם בכתבי עת נוספים, בהם באופן תדיר בויקלי סטנדרד. ב-2010 עברה לוושינגטון פוסט בו היא בעלת טור ובלוג בשם "Right Turn". רובין מסקרת את הפוליטיקה המקומית ומדיניות החוץ מנקודת מבט נאו-קונסרבטיסטית ומזוהה עם המפלגה הרפובליקנית.

רובין מתגוררת בצפון וירג'יניה, היא נשואה ואם לשניים. היא יהודייה ושומרת שבת.

קישורים חיצוניים
----------------

* ג'ניפר רובין, ברשת החברתית אקס (טוויטר)
* ג'ניפר רובין, ברשת החברתית אינסטגרם
* טורי הדעה של ג'ניפר רובין, באתר וושינגטון פוסט
* הבלוג של ג'ניפר רובין, באתר וושינגטון פוסט

הערות שוליים
------------

1. ↑  The furor over a Post opinion blogger’s quick reaction on Norway, וושינגטון פוסט, 29 ביולי 2011
**שדרות דב הוז** היא שדרה ראשית במערב העיר חולון המקשרת בין הערים חולון ובת ים. השדרה קרויה על שמו של דב הוז, ממנהיגי תנועת העבודה וממייסדי ההגנה.

השדרה מתחילה בכיכר סטרומה ומסתיימת במחלף דב הוז.

מבנה השדרה
----------

נתיב מהלכן של שדרות דב הוז הוא בצורת האות ו' ואורכה כ-800 מטר. חלקה המזרחי של השדרה ניצב בכיכר סטרומה והיא נמשכת מערבה עד למחלף דב הוז. השדרה מהווה את חוט השדרה המרכזי של שכונת גרין עם.

בנייר עמדה שהוזמן בידי הרשות הממשלתית להתחדשות עירונית נכתב על ידי חברת הייעוץ רטרופיט כי שדרות דב הוז מחולקות לשלושה "מקטעים ללא רצף להולכי הרגל", וכי "דבר זה פוגע ברמת ההליכתיות של השדרה".

חתך השדרה כולל בנייני מגורים משולבים מסחר משני צדיה, ארבעה נתיבי נסיעה (שניים בכל צד) ושטח להולכי רגל במרכזה. שטח זה כולל שדרות עצים, שטחי גינון, ספסלים ודוכני מפעל הפיס במבני קיוסק. מרבית הבניינים לאורך השדרה הם בגובה של עד כ-3 קומות.

תחבורה
------

הרחוב הוא דו-סיטרי, בעל 4 נתיבי נסיעה (שניים בכל צד) את הרחוב חוצים רחובות שונים, חד-סיטריים ברובם. תכנון התנועה באופן זה מאפשר מצד אחד את זרימת כלי הרכב לאורך השדרה ומאידך הולכי הרגל, נאלצים לעבור מספר מעברי חצייה כדי להגיע להמשכה. הרחובות הנפגשים עם השדרה, ברובם רחובות חד-סיטריים, ואליהם מופנית חלק מתנועת כלי הרכב הפרטיים, כך שהתנועה מתפזרת ביעילות רבה יותר ומקטינה את העומס בשדרה.

כחלק מפרויקט המטרו של M1 פורסם כי תיבנה בסמוך לשדרה תחנת מטרו דב הוז ונתיב תחבורה ציבורית מעליה. בנוסף פורסם כי במסגרת התכנית יפותח כל המרחב העירוני של השדרה.

עתיד השדרה
----------

ב-30 ביוני 2022 פורסם כי אושרה תוכנית הפיתוח לשדרות דב הוז. מטרת התוכנית היא: פיתוח מסחרי וכלכלי לאורך הרחוב על ידי הרחבת מדרכות והוספת אזורי ישיבה במדרכה. בנוסף, על פי הפרסום יבוצע חידוש השדרה שתכלול שביל אופניים, אזורי ישיבה מוצלים, כולל ביטול חלק מעמודי החשמל של חברת החשמל, ותוך שמירה על העצים הקיימים.

הפרויקט יתבסס על תכנון מערך חנייה חדש ומודרני, וחיזוק השדרה כמרחב עירוני מרכזי, נגיש ומזמין. מרחב מחודש זה יאפשר גם פיתוח עסקי בשדרה עצמה, בזכות עבודות שימור למבנים הקיימים והסבתם לקיוסקים/עגלות קפה. נכתב בתוכנית כי תוך 3 חודשים יוצג לוח הזמנים לביצוע הפרויקט אך נכון לדצמבר 2023 לא הוחל בביצוע העבודות.

הערות שוליים
------------

1. ↑  מזהים את הרחוב תכירו את שדרות דב הוז בחולון, באתר פורום חולון - הבית של חולון - פייסבוק
2. ↑  איציק לוז / אלי אוחנה, קירות מספרים MURSS LES LIRE שד‘ דב הוז מארחים (עמ' 56), באתר כיוון חדש, גיליון מס‘ 144 טבת תשע"ב, ‏ינואר 2012
3. ↑  "תל גיבורים – תכנית אב להתחדשות עירונית", באתר עיריית חולון
4. ↑  מטרן דב הוז, באתר המינהלת לחידוש עירונית חולון
**לוּקָה אִיוָואנוּשֵׁץ** (בקרואטית: **Luka Ivanušec**; נולד ב-26 בנובמבר 1998 בוואראז'דין שבקרואטיה) הוא כדורגלן קרואטי המשחק בעמדת קשר הכנף בקבוצת פיינורד מליגת העל ההולנדית ובנבחרת קרואטיה.

קריירת מועדונים
---------------

### לוקומוטיבה זאגרב

איוואנושץ גדל במחלקות הנוער של נובי מארוף, ואראז'דין ולוקומוטיבה זאגרב. בשנת 2015 החל לשחק בקבוצה הבוגרת של לוקומוטיבה זאגרב במסגרת ליגת העל הקרואטית. הוא ערך 78 הופעות ליגה במדי המועדון, בהן הבקיע תשעה שערים.

### דינמו זאגרב

ב-19 באוגוסט 2019 חתם איוואנושץ ב-דינמו זאגרב מליגת העל הקרואטית. איוואנושץ ערך את הופעת הבכורה שלו במועדון ב-31 באוגוסט 2019 בהפסד של קבוצתו 0–1 להיידוק ספליט. את שער הבכורה שלו עבור המועדון כבש איוואנושץ ב-6 בנובמבר 2019 בתיקו 3–3 של קבוצתו נגד שחטאר דונצק במסגרת שלב הבתים של עונת 2019/2020 בליגת האלופות. בארבע העונות הראשונות שלו במועדון זכה בארבע אליפויות קרואטיה. והבקיע 37 שערים ב-175 הופעות במועדון.

### פיינורד

ב-25 באוגוסט 2023 חתם איוואנושץ על חוזה ל-5 שנים בפיינורד מליגת העל ההולנדית. ב-3 בספטמבר 2023 ערך איוואנושץ את הופעת הבכורה שלו במועדון בנצחון 5–1 על אוטרכט במסגרת המחזור ה-4 בעונת 2023/2024 בליגת העל ההולנדית. ב-16 בספטמבר 2023 כבש איוואנושץ את שער הבכורה שלו עבור פיינורד בניצחון 6–1 של קבוצתו על הירנפיין במסגרת המחזור ה-5 בליגה.

קריירה בינלאומית
----------------

ב-11 בינואר 2017 ערך איוואנושץ את הופעת הבכורה שלו בנבחרת קרואטיה, בתיקו 1-1 נגד נבחרת צ'ילה במשחק ידידות. ב-14 בינואר 2017 הבקיע את שער הבכורה שלו בנבחרת, בתיקו 1-1 נגד נבחרת סין במשחק ידידות.

הוא היה חלק מסגל הנבחרת לטורניר יורו 2020 בשנת 2021, וערך שלוש הופעות בטורניר.

תארים
-----

דינמו זאגרב
* אליפות קרואטיה (4): 2019/2020, 2020/2021, 2021/2022, 2022/2023
* הגביע הקרואטי (1): 2020/2021
* הסופר קאפ הקרואטי (2): 2022, 2023

קישורים חיצוניים
----------------

ויקישיתוף מדיה וקבצים בנושא **לוקה איוואנושץ** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Ivanušec potpisao za Dinamo! באתר הרשמי של דינמו זאגרב, 19 באוגוסט 2019 (בקרואטית)
2. ↑  Door onze sportredactie, Feyenoord heeft Kroatisch international Ivanusec na lang wachten eindelijk binnen, NU, ‏2023-08-25 (בהולנדית)

| **נבחרת קרואטיה – יורו 2020** |
| --- |
| 1 ליבאקוביץ' • 
2 ורסאלקו • 
3 בארישיץ' • 
4 פרישיץ' • 
5 צ'אלטה-קאר • 
6 לוברן • 
7 ברקאלו • 
8 קובאצ'יץ' • 
9 קראמריץ' • 
10 מודריץ' • 
11 ברוזוביץ' • 
12 קאליניץ' •
13 ולאשיץ' • 
14 בודימיר •
15 פשאליץ' •
16 שקוריץ' •
17 רביץ' •
18 אורשיץ' •
19 באדל •
20 פטקוביץ' •
21 וידה •
22 יוראנוביץ' •
23 סלוגה •
24 ברדאריץ' •
25 גברדיול •
26 איוואנושץ •
מאמן: דאליץ' | קרואטיהקרואטיה |
**נרו**
(למפת קוריאה הדרומית מוגדלת)סיאולסיאול
פוסאןפוסאן
אינצ'וןאינצ'ון
דאיגודאיגו
טג'אןטג'אן
קוואנגג'וקוואנגג'ו
אולסןאולסן
סוואןסוואן
צ'נגווןצ'נגוון
**צ'ג'ו**
**קוריאה הצפונית**
**יפן**
**ים יפן**
**הים  
הצהוב**
**מצר  
קוריאה**נרו**נרו**(למפת קוריאה הדרומית רגילה)סיאולסיאול
פוסאןפוסאן
אינצ'וןאינצ'ון
דאיגודאיגו
טג'אןטג'אן
קוואנגג'וקוואנגג'ו
אולסןאולסן
סוואןסוואן
צ'נגווןצ'נגוון
**צ'ג'ו**
**קוריאה הצפונית**
**יפן**
**ים יפן**
**הים  
הצהוב**
**מצר  
קוריאה**נרו**נרו**
**מרכז החלל נרו** (בקוריאנית: **나로우주센터**, ‏ Naro Space Center) הוא מרכז שיגורים של קוריאה הדרומית.

היסטוריה
--------

עבודות בניה באתר החלו בשנת 2003 ובשנת 2009 האתר היה מוכן לשיגור. המרכז כולל כני שיגור, מגדל בקרה, מתקנים להרכבה ובדיקת משגרים וחלליות, מתקנים תומכים כולל מרכז מבקרים. השטח הכולל של האתר הוא כ-5.5 קמ"ר. האי בו הוא נבנה קשור ליבשה עם מערכת גשרים. במטרה לשפר יכולות תקשורת עם הלוויינים בשנת 2019 נכנס לניצול מרכז תקשורת באי פאלאו.

ב-25 באוגוסט 2009 בוצע שיגור ראשון של משגר מדגם נרו 1. השלב הראשון של המשגר הגיע מרוסיה. השיגור לא היה מוצלח. בשיגור השני שבוצע בשנת 2010 הקשר עם החללית אבד לאחר 137 שניות. השיגור שבוצע ב-30 בינואר 2013 הסתיים בהצלחה וקוריאה הדרומית הצטרפה למועדון מצומצם של מדינות בעלי יכולת לשגר חלליות.

בהמשך סוכם לעבור לפיתוח משגר חדש תלת-שלבי מדגם נורי בעל יכולת להביא למסלול לוויינים במשקל של כ-3,300 ק"ג. לדעת המומחים פיתוח זה קשור לכוונות קוריאה הדרומית להיות בעלת יכולת שיגור טיל בליסטי שיגור ניסוי מוצלח לתת-מסלול בוצע בשנת 2018. השיגור המוצלח של לוויינים בוצע בשנת 2022.

כני שיגור
---------

* כן שיגור LC-1 תמך בשיגורי נרו 1 וניסוי נורי. מתכננים להסב אותו למשגר מדגם חדש. השיגור הראשון מתוכנן לשנת 2025.
* כן שיגור LC-2 מתואם לשיגור משגר נורי.

קישורים חיצוניים
----------------

ויקישיתוף מדיה וקבצים בנושא **מרכז החלל נרו** בוויקישיתוף
* אתר האינטרנט הרשמי של מרכז החלל נרו (בקוריאנית)

הערות שוליים
------------

1. ↑  תחילת בניית מרכז החלל
2. ↑  פיתוח טיל על ידי קוריאה הדרומית
רבי **יוסף ארזין** היה ממקובלי צפת, ומחשובי תלמידי האר"י שימש כשד"ר צפת בשאלוניקי.

ביוגרפיה
--------

נולד ככל הנראה בסלוניקי שביוון למקובל רבי יעקב ארזי. בצעירותו עלה לארץ ישראל והתיישב בעיר צפת, שם החל ללמוד קבלה אצל האר"י. הוא התקרב לאר"י ונמנה עם 10 - 12 חברי ה"כת הראשונה" של תלמידיו, ומארבעת התלמידים החשובים שנבחרו לחזור על הדרושים, יחד עם רבי חיים ויטאל, ר' יונתן סאגיש ור' יצחק הכהן. 

בשנת שכ"ח נסע בשליחות מוסד התלמוד תורה בצפת לשאלוניקי, עיר הולדתו, ורבי משה אלמושנינו נשא דרשה לפני קהילתו ודיבר בשבחו. בשנת ה'של"ה היה בין החתומים הראשונים על שטר ההתקשרות של חבורת תלמידי האר"י שהכירו ברבי חיים ויטאל כיורשו הרוחני, זאת על אף שהיה רבי יוסף מבוגר ממנו. את שורש נשמתו של רבי יוסף ארזין זיהה האר"י משורש "זיהרא עילאה" של אדם הראשון. בשנת ה'של"ו חתם רבי יוסף ארזין יחד עם גדולי חכמי צפת מתלמידי רבי יוסף קארו לאסור את הקריאה בספר "מאור עיניים" מאת רבי עזריה מן האדומים. 

נפטר בצפת לאחר שנת שע"ח ונטמן בבית הקברות העתיק בעיר.

כתביו
-----

רבי יוסף העלה את הדברים ששמע מפי האר"י על הכתב בקונטרסים. פירושים, תיקונים, וייחודים שקיבל רבי יוסף מהאר"י נכללו בשמו על ידי רבי חיים ויטאל בספרו עץ חיים המסכם את קבלת האר"י. מלבד זאת חיבר רבי יוסף פירוש עצמאי על האדרא רבא שפורסם מכתב יד.

ראו גם
------

* גורי האר"י

קישורים חיצוניים
----------------

* שער הגלגולים הקדמה לט, באתר ויקיטקסט

הערות שוליים
------------

1. ↑  ראו: ספר החזיונות, הוצאת יד בן צבי, תשס"ו, עמ' 189.
2. ↑  ראו: מאמץ כח, ויניציאה שמ"ח, יח ע"ב
3. ↑  זאב רבינוביץ, מן הגניזה הסטולינאית, **ציון, שנה ה (ת"ש), עמ' 244-247.**
4. ↑  משה דוד גאון, **יהודי המזרח בארץ ישראל, א**, עמוד 169, באתר היברובוקס
5. ↑  ראו: ספר הגלגולים, פרמישלה תרל"ה, פרק סה, פח ע"א.
6. ↑  ראו: הרב משה הלל, פירוש אדרא רבא לר' יוסף ארזין תלמיד האר"י, בתוך: קובץ "מן הגנזים", ספר שלישי, מודיעין עילית תשע"ד, עמ' יז-כט.

| מקובלי צפת בימי הביניים |
| --- |
| 

|  |
| --- |
| רבי שלמה אלקבץ • רבי משה קורדובירו • רבי יוסף קארו • האר"י • תלמידי האר"י: רבי חיים ויטאל, רבי יוסף אבן טבול, רבי ישראל סרוג (סרוק) • רבי אליהו די וידאש • רבי יוסף חגיז • רבי אלישע נאלדוא • רבי משה באסולה • רבי יונתן סאגיס • רבי יוסף ארזין • רבי אלישע גאליקו • רבי אלעזר אזכרי • הרדב"ז • רבי שמואל אוזידא • רבי חייא רופא |

 |
**באסל זכריא ג'ראדי** (בערבית: **باسل زكريا جرادي**; נולד ב-6 ביולי 1993) הוא כדורגלן לבנוני-דני, המשחק בעמדת הקשר ההתקפי בבנגקוק יונייטד.

קריירת מועדונים
---------------

ג'ראדי התחיל את הקריירה שלו ב93. בקיץ 2012, ג'ראדי חתם באדקמיסק בולדקלוב.

בקיץ 2013, ג'ראדי חתם בנורשלן מליגת העל הדנית. ב-3 באוגוסט 2013, ג'ראדי ערך את הופעת הבכורה שלו בליגה הראשונה בדנמרק בהפסד 1–2 לארהוס.

ביולי 2014, ג'ראדי חתם בסטרומסגודסט מליגת העל הנורווגית.

בינואר 2016, ג'ראדי הושאל ללילסטרום עד לסיום העונה.

ב-11 באוגוסט 2018, ג'ראדי חתם לשנתיים בהיידוק ספליט מליגת העל הקרואטית. 8 ימים לאחר מכן, ג'ראדי ערך את הופעת הבכורה שלו בהפסד 0–2 לה.נ.ק. גוריצה. ב-10 במאי 2019, ג'ראדי כבש את שער הבכורה שלו בקבוצה בניצחון 0–2 נגד סלאבן קופריבניצה. ב-31 באוגוסט 2019, כבש את השער היחיד בניצחון 0–1 נגד דינמו זאגרב, ובמשחק זה אף הורחק לאחר שראה כרטיס צהוב שני. בזכות ניצחון זה, היידוק עלתה למקום הראשון בליגה לראשונה מזה 1,399 ימים.

בקיץ 2021, ג'ראדי חתם באפולון לימסול מליגת העל הקפריסאית.

ב-27 ביולי 2023 ג'ראדי חתם בבנגקוק יונייטד.

קריירה בינלאומית
----------------

בצעירותו, ג'ראדי שיחק בנבחרות הצעירות של דנמרק. בשנת 2015, קיבל את ההצעה לייצג את לבנון, ארץ מוצא הוריו.

ב-26 באוגוסט 2015, ג'ראדי ערך את הופעת הבכורה שלו בנבחרת לבנון בהפסד 2–3 נגד עיראק, בו גם כבש את שער הבכורה שלו בנבחרת. ג'ראדי השתתף עם הנבחרת בגביע אסיה בכדורגל 2019.

ב-5 בספטמבר 2019, ההתאחדות לכדורגל בלבנון, השעתה את ג'ראדי ביחד עם חברו לנבחרת יואן עומארי אחרי שסירבו לזימון לקראת המשחק נגד קוריאה הצפונית. אולם כעבור כמה ימים, השניים התנצלו ושבועיים לאחר מכן סיימו את תקופת ההשעיה.

נכלל בסגל נבחרת לבנון בטורניר גביע אסיה 2023.

קישורים חיצוניים
----------------

ויקישיתוף מדיה וקבצים בנושא **באסל ג'ראדי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים =
==============

1. ↑  منتخب لبنان يعلن تشكيلته إلى كأس آسيا באתר הרשמי של התאחדות הכדורגל הלבנונית, 30 בדצמבר 2023 (בערבית)

| **נבחרת לבנון – גביע אסיה בכדורגל 2023** |
| --- |
| 1 ח'ליל • 
2 אל-הינדי • 
3 סברא • 
4 מנסור • 
5 נסאר • 
6 זין • 
7 מעתוק • 
8 סעד • 
9 אל-חלווי • 
10 חיידר • 
11 בוגיאל • 
12 א. מישל מלכי •
13 פ. מישל מלכי • 
14 דהיני •
15 איוב •
16 שור •
17 אל-חאג' •
18 א-זין •
19 לחוד •
20 טניש •
21 מטר •
22 ג'ראדי •
23 א-סבע •
24 ביטאר •
25 סרור •
26 שעיתו •
מאמן: רדולוביץ' | לבנוןלבנון |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"באסל ג'ראדי"**.
**סקוטי ג'ו ויבר** (באנגלית: **Scotty Joe Weaver**‏, 26 במרץ 1986 - 22 ביולי 2004) היה קורבן רצח אמריקאי בן 18 מביי מינט (אנ') באלבמה, שנרצח ב-2004. הרצח, שנראה כי בוצע בשל נטייתו המינית של ויבר, היה אחד הנושאים הבולטים בסרט התיעודי "Small Town Gay Bar". 

ויבר נרצח ב-18 ביולי 2004, וגופתו השרופה התגלתה במצב של ריקבון חלקי ב-22 ביולי, במרחק כמה קילומטרים מהקרוואן שבו גר. ויבר הוכה, נחנק ונדקר פעמים רבות, ראשו הוסר חלקית, גופו הוספג בדלק והועלה באש.

שלושה הואשמו ברצח ובשוד שנלווה אליו. כריסטופר גיינס, בן 20, וחברתו ניקול קלסיי, בת 18, הכירו את ויבר מילדותם והיו שותפיו לקרוואן. הנאשם השלישי, רוברט פורטר, היה בן 18. קלסיי וגיינס תכננו את הרצח וגיינס ופורטר ביצעו אותו, כשקלסיי צופה במתרחש.

דייוויד וטסטון, התובע המחוזי של מחוז בולדווין באלבמה, קבע כי נטייתו המינית של ויבר הייתה גורם לפשע. הוא ציין שהברוטליות של הרצח "מרמזת לווידוא הריגה, דבר שאינו נפוץ בשוד וברצח רגילים". החוק באלבמה אינו מגדיר פשעים שסיבתם נטייה מינית של הקורבן כפשעי שנאה.

הרצח היה אחד הנושאים הבולטים בסרט התיעודי "Small Town Gay Bar" מ-2006, המתאר את קשיי הקהילה הלהט"בית במדינות הדרום של ארצות הברית. 

במאי 2007 הודה כריסטופר גיינס ברצח ונידון למאסר עולם ללא שחרור מוקדם. פורטר הודה ברצח ובשוד, ועונשו נקבע לשני מאסרי עולם מצטברים. הוא יוכל לבקש שחרור מוקדם לאחר ריצוי 15 שנות מאסר. קלסיי הורשעה על פי הודאתה בקנוניה לביצוע רצח, ועונשה נקבע ל-20 שנות מאסר ב-13 בספטמבר 2007.

ראו גם
------

* הומופוביה

קישורים חיצוניים
----------------

* סקוט ויבר - אתר ההנצחה לזכרו
* סקוט ויבר - באתר GLADD, הליגה ההומו-לסבית נגד השמצה

הערות שוליים
------------

1. ↑  Jafari, Samira (2004-08-02), "Killing of gay teen raises issue of intolerance in state", Associated Press, retrieved 2007-08-21.
2. ↑  Burroway, Jim (2007-09-14), "A Third Guilty Plea For Scotty Joe Weaver’s Murder", Box Turtle Bulleting, retrieved 2008-02-20
3. ↑  Belonsky, Andrew (2007-09-14), "Friend" Pleads Guilty in Gay Murder, Queerty, retrieved 2008-02-20
**דייוויד מ. טארק** (באנגלית: **David M. Turk**) הוא משפטן אמריקאי, המכהן כסגן מזכירת מחלקת האנרגיה של ארצות הברית בממשלו של הנשיא ג'ו ביידן, מאז 25 במרץ 2021.

ביוגרפיה
--------

טארק נולד בקיטו, עיר הבירה של אקוודור, וגדל במערב התיכון של ארצות הברית. הוא למד בבית הספר התיכון רוק פולס שבצפון-מערב אילינוי בטרם השלים לימודי תואר ראשון באוניברסיטת אילינוי באורבנה-שמפיין. בשנת 1999 קיבל תואר שני במשפטים מבית הספר למשפטים של אוניברסיטת וירג'יניה.

בין השנים 2001–2007 עבד טארק בלשכות של ג'ו ביידן וקנט קונרד בסנאט של ארצות הברית. נוסף על כך, הוא היה מנהל הסגל של ועדת המשנה לביטחון לאומי בוועדת הפיקוח והרפורמה של בית הנבחרים של ארצות הברית. בתקופת ממשל ברק אובמה שימש כעוזר לנשיא ארצות הברית ומנהל בכיר במועצה לביטחון לאומי של ארצות הברית. לאחר מכן עבר אל מחלקת המדינה של ארצות הברית, שם עבד כסגן שליח מיוחד לענייני שינויי אקלים. בהמשך שימש טארק כסגן עוזר מזכיר האנרגיה של ארצות הברית לאקלים וטכנולוגיה בין-לאומית.

לאחר סיום ממשל אובמה וההשבעה של דונלד טראמפ לנשיאות ארצות הברית, התמנה טארק לסגן ראש סוכנות האנרגיה הבינלאומית. ב-13 בפברואר 2021 הגיש הבית הלבן של הנשיא ג'ו ביידן את מועמדותו טארק לסגן מזכירת האנרגיה.

לאחר העמדתו לתפקיד סגן מזכירת האנרגיה, ועדת האנרגיה ומשאבי הטבע של הסנאט של ארצות הברית אישרה פה אחד ביחס של 0–20 את העברת מועמדותו למליאת הסנאט. ב-24 במרץ 2021 אישר הסנאט ברוב של 98 תומכים מול 2 מתנגדים באורח רשמי את המינוי. הסנאטורים ראנד פול וג'וש האולי היו היחידים שהתנגדו למינוי. כיממה לאחר מכן, ב-25 במרץ, טארק הושבע לתפקידו בידי מזכירת האנרגיה ג'ניפר גרנהולם.

קישורים חיצוניים
----------------

* דייוויד טארק, ברשת החברתית אקס (טוויטר)

הערות שוליים
------------

1. ↑  זאק בודיק, Senate confirms David Turk as deputy Energy secretary, באתר The Hill‏, 25 במרץ 2021 (באנגלית)
2. ↑  David Turk Appointed as IEA Deputy Executive Director, באתר סוכנות האנרגיה הבינלאומית, 29 באוקטובר 2020 (באנגלית)
3. ↑  משרד דובר הבית הלבן, President Biden Announces Additional Members of His Energy and Jobs Team, באתר הבית הלבן, 10 בפברואר 2021 (באנגלית)
4. ↑  Biden announces Turk, Su to be energy, labor deputy secretaries, באתר רויטרס, 10 בפברואר 2021 (באנגלית)
5. ↑  זאק בודיק, Senate panel unanimously advances Biden pick for deputy Energy chief, באתר The Hill‏, 11 במרץ 2021 (באנגלית)
6. ↑  הצהרה לתקשורת, David M. Turk Sworn In as Deputy Secretary of Energy, באתר מחלקת האנרגיה של ארצות הברית, 25 במרץ 2021 (באנגלית)
**יידישפיל** (ביידיש: הלחם של "משחק" ו"יידיש") הוא תיאטרון יידיש הפועל בתל אביב מאז שנת 1987.

היסטוריה
--------

התיאטרון נוסד ב-1987 ביוזמת ראש עיריית תל אביב-יפו שלמה להט ומנכ"ל בנק מרכנתיל דיסקונט משה נוידרפר. כמו כן, השתתף שמואל עצמון בהקמת התיאטרון ושימש כמנכ"ל ומנהל אמנותי, כאשר החל מנובמבר 2011 החליף אותו ששי קשת. 

משנת 2016 מנכ"ל התיאטרון הוא זליג רבינוביץ' והמנהל האמנותי הוא ששי קשת. 

תיאטרון "יידישפיל" לקח על עצמו את משימת שימורה וטיפוחה של תרבות שהיא אבן יסוד חשובה בתולדות העם היהודי. שפת היידיש היא שפה חיה ונושמת בקרב רבים מהעם היהודי גם כיום, ולתיאטרון יש קהל קבוע, רובו מבוגר יחסית. משרדי התיאטרון יושבים ברחוב קרליבך 7, תל אביב.

בשנת 1996 אישרה הכנסת חוקים להקמת הרשות הלאומית לתרבות היידיש והרשות הלאומית לתרבות הלאדינו, שמתפקידן לבסס מעמד איתן לשתי השפות ולתרבות העשירה האצורה בהן.

מאז הקמתו העלה תיאטרון יידישפיל 42 הפקות שהוצגו בפני קהל רחב בארץ וברחבי העולם. במהלך שנים אלו נטל התיאטרון חלק בפסטיבל ישראל כמו גם בפסטיבלים בינלאומיים חשובים רבים, והופיע בין היתר בערים ויסבאדן, לונדון, פרנקפורט, אמסטרדם, וינה, לוס אנג'לס ווילנה.

בתיאטרון משחקים שחקני יידיש ותיקים כיעקב בודו ויעקב אלפרין, כשלצידם קבוצת שחקנים צעירים יותר - בהם ילידי הארץ ועולים חדשים, המהווים עתודה לדור ההמשך, ביניהם דודו פישר, גדי יגיל, ענת עצמון, מוניקה ורדימון, גרא סנדלר, יונתן רוזן, רונית אשרי, יוני אילת ואמיתי קדר. השחקן קרול מרקוביץ' שיחק גם הוא בתיאטרון מראשיתו ועד פטירתו ב-2006.

בתיאטרון מועלות הצגות רפרטואריות בסגנונות שונים שנכתבו בידי יוצרים שונים. בכל ההצגות ניתן תרגום סימולטני לעברית ולרוסית בכתוביות ובאוזניות, כדי להקל על הצפייה על מי שאינו דובר יידיש.

תיאטרון יידישפיל מופיע בכל היכלי התרבות השונים ברחבי הארץ. 

בכל עונת הצגות, תיאטרון היידישפיל מעלה כארבע הצגות חדשות, כאשר בכל רבעון עולה הצגה אחרת. תוכן ההצגות משתנה, כאשר חלקן תורגמו ליידיש ונכתבו על ידי מחזאים בעבר (שייקספיר, מולייר ועוד), אחרות עובדו לבמה מיידיש (שלום עליכם ועוד) ונוספות הן הצגות מקומיות (יהושוע סובול ועוד). 

### פרסים

* "הצגת הבידור של השנה" 2010 – ההצגה "כוכבים נוצצים" נבחרה להצגת הבידור של השנה על ידי חברי האקדמיה של פרס התיאטרון הישראלי לשנת 2010.
* "הקומדיה של השנה" 2001 – ההצגה "נערי הזהב" מאת ניל סיימון נבחרה לקומדיית השנה על ידי חברי האקדמיה של פרס התיאטרון הישראלי לשנת 2001.
* "פרס התיאטרון" 1999 – היידישפיל זכה בפרס מיוחד על פועלו בטיפוח וקידום התיאטרון בישראל, פרס שהוענק לו על ידי שמעון פרס.
* "פרס קרן קלור" 1998 – הוענק לתיאטרון בבית נשיא המדינה לכבוד שנת היובל למדינה עבור עבודתו בהבאת תיאטרון היידיש לקהל הרחב ולקהל הקשישים בבתי אבות.
* "פרס איציק מאנגר" 1997 – הוענק לתיאטרון על הצגותיו המקוריות ביידיש.

קישורים חיצוניים
----------------

* אתר האינטרנט הרשמי של תיאטרון יידישפיל
* סרטונים בערוץ של יידישפיל, באתר יוטיוב
* אייל מלובן, עכבר העיר אונליין, ששי קשת: "אנחנו מתדפקים על הדלתות כמו עני בפתח", באתר הארץ, 11 במרץ 2012
* טל פרי, ‏ששי קשת: "שפת היידיש נהנית מפריחה אדירה", באתר גלובס, 15 במרץ 2012
* לאה רודיטי, יש סקס ביידיש, אבל לא את כל המילים, באתר nrg‏, 5 באוגוסט 2014